CELEX: C2006/261/48
Language: hu
Date: 2006-10-28 00:00:00
Title: T-242/06. sz. ügy: 2006. szeptember 5-én benyújtott kereset – Cabrera Sánchez kontra OHIM – Industrias Cárnicas Valle (El charcutero artesano)

28.10.2006   
            
            
               HU
            
            
               Az Európai Unió Hivatalos Lapja
            
            
               C 261/25
            
         2006. szeptember 5-én benyújtott kereset – Cabrera Sánchez kontra OHIM – Industrias Cárnicas Valle (El charcutero artesano)
   (T-242/06. sz. ügy)
   (2006/C 261/48)
   A keresetlevél nyelve: spanyol
   Felek
   
      Felperes: Miguel Cabrera Sánchez (Móstoles, Spanyolország) (képviselők: J. A. Calderón Chavero, T. Villate Consonni, ügyvédek)
   
      Alperes: Belső Piaci Harmonizációs Hivatal (védjegyek és formatervezési minták) (OHIM)
   
      A másik fél a fellebbezési tanács előtti eljárásban: Industrias Cárnicas Valle, S.A.
   Kereseti kérelmek
   
               —
            
            
               az Elsőfokú Bíróság helyezze hatályon kívül az OHIM első fellebbezési tanácsának 2006. június 16-án hozott R-0790/2005-1. sz. határozatát;
            
         
               —
            
            
               az Elsőfokú Bíróság helyezze hatályon kívül a B63747. sz. felszólalási ügyben lefolytatott felszólalási eljárásban hozott 2239/2005. sz. határozatot;
            
         
               —
            
            
               az Elsőfokú Bíróság rendelkezzen úgy, hogy a felszólalási osztály intézkedjen az érintett védjegy lajstromozásának teljes megtagadása iránt;
            
         
               —
            
            
               az Elsőfokú Bíróság az alperest kötelezze a költségek viselésére.
            
         Jogalapok és fontosabb érvek
   
      A közösségi védjegy bejelentője: Industrias Cárnicas Valle, S.A.
   
      Az érintett közösségi védjegy: EL CHARCUTERO ARTESANO színes ábrás védjegy (2.823.193. sz. védjegybejelentési kérelem) a 29. osztályba tartozó áruk tekintetében.
   
      A felszólalási eljárásban hivatkozott védjegy vagy megjelölés jogosultja: A felperes.
   
      A hivatkozott védjegy vagy megjelölés: az EL CHARCUTERO nemzeti ábrás védjegy (2.047.511. sz.) a 29. osztályba tartozó áruk tekintetében.
   
      A felszólalási osztály határozata: a felszólalás elutasítása és a bejelentett védjegy elfogadása.
   
      A fellebbezési tanács határozata: a fellebbezés elutasítása.
   
      Jogalapok: a közösségi védjegyről szóló 40/94/EK rendelet 8. cikke (1) bekezdése b) pontjának téves alkalmazása.